open-index/open-wikipedia-markdown huggingface dataset:
Gerechtsame

**Gerechtsame** eller **Gerechtigkeit** (flertall: *die Gerechtsame* og *die Gerechtsamen*) er et tysk begrep som ble benyttet frem til 1800-tallet om rettigheten eller privilegiet til å gjøre, eie eller benytte noe. Den tyske germanisten Johann Christoph Adelung definerte det som «det i en rettighet eller lovs form begrunnede forføyelse.» (*die in einem Rechte oder Gesetze gegründete Befugniß*)

Ordet ble mest brukt som verbale tillegg: En by kunne innrette en bestemt *Gerechtsame* i form av en lisens, f.eks. for en bokhandler, hvor innehaveren mottok retten (*Gerechtsamen*) til en trykkpresse og kjøp av bøker. Det ble også brukt om skjenkebevillinger, vannrettigheter, veirettigheter, rettighetene til brygging, møller, brød og kjøttlagre.

En bedrift som driver med gruvedrift trenger en Berechtsame. Det mest benyttede begrepet idag er *Bergwerkseigentum*.

## Referanser




## Litteratur
*
Elise Welhaven Gunnerson

**Elise Welhaven Gunnerson** (født *Elise Margrethe Cammermeyer Welhaven*, 1850–1937) var en norsk redaktør, mest kjent som forkjemper for kvinnesaken og kvinners stemmerett.

Hennes far var presten Johan Ernst Welhaven (født 1818), sønn av Johan Ernst Welhaven, hennes tante var forfatteren Elisabeth Welhaven og hennes onkel Johan Sebastian Welhaven. Faren var stasjonert i Stavanger i årene 1861–1870, der hun i 1871 mot sin vilje, ble gift med Sven Rudolf Gundersen (1844–1904), hvis far var haugianer. Som prestefrue  var hun bosatt i Minnesota i perioden 1874–1883, Kristiania, Grimstad og Kragerø. I Minnesota antok de etternavnet **Gunnerson.** Deres 11 barn hadde ulike etternavn etter hvor og når de var født. De fleste som var med tilbake til Norge eller ble født her antok navnet Gunnerson Welhaven.

Etter sin manns død i 1904 engasjerte Gunnerson seg i kvinnesaken for fullt, ble redaktør i «Damenes Blad» og fortsatte sitt virke (fra 1901) som skribent i Urd (ukeblad) for kvinner.  Utover å være med på etableringen av Norske Kvinners Nasjonalråd i 1904, gikk hun inn i ledelsen av Landskvindestemmeretsforeningen som ble startet i 1898. Den ble nedlagt i 1914, etter at retten ble sikret i 1913. Et av hennes viktigste bidrag anses for å være undersøkelsen om hvorvidt norske kvinner støttet unionsoppløsningen i 1905, underskrevet av  kvinner som jo ikke hadde stemmerett på den tiden. Listene ble overlevert Stortinget i august 1905.
En biografi med hennes detaljerte dagboksnotater utkom i 2009.

## Referanser
Burg Volmarstein

**Burg Volmarstein** er en borgruin i bydelen Volmarstein i byen Wetter i Ennepe-Ruhr-Kreis i den tyske delstaten Nordrhein-Westfalen.

Borgen ble oppført i år 1100 av erkebiskopen av Köln Friedrich I von Schwarzenburg, og ble på denne måten et ledd i erkebiskopenes maktbestrebelser i Westfalen. Den ble senere overtatt av Edelherrene Volmestein.
San Marinos kommuner

Dette er en **liste over kommuner** (*castelli*) i **San Marino**. San Marino er inndelt på øverste administrative nivå i 9 castelli der en av dem også er San Marino by selv.

## Kommuner
Nordisk Musik Union

**Nordisk Musik Union** (NoMU) er en sammenslutning av nordiske, landsomfattende organisasjoner for amatørorkestre. Medlemsorganisasjonene har etablert NoMU for å være en samlende enhet, en møteplass og en politisk arbeidende organisasjon på vegne av de nordiske medlemsorganisasjonene. NoMU ble stiftet i 1949 under navnet Nordisk Amatør Musik Union (NAMU), navnet ble endret til Nordisk Musik Union i 2001.

NoMU representerer ca 110 000 medlemmer i de nordiske landene.
## Medlemsforbund
* Norge
** Norges Musikkorps Forbund
** Norske Symfoni-Orkesters Landsforbund
* Sverige
** Riksförbundet Unga Musikanter
** Sveriges Orkesterförbund
* Danmark
** Dansk Amatør Orkesterforbund
** Dansk Amatørorkester Samvirke
** Landsgardeforeningen
** Musik og Ungdom
** Danske Orkesterdirigenter
* Island
** Samband Islenskra Lùdrasveita
** Samtök Islenskra Skolalùdrasveita
* Færøyene
** Meginfelag fyri Føroysk Hornorkestur
* Finland
** Finlands-Svenska Sång og Musikerforbund
** Soittajain Liitto
* Åland
** Ålands Sång- og Musikförbund

## Eksterne lenker
*
Podanotum

***Podanotum*** er en slekt av glansvinger som tilhører underfamilien stjertvinger (Theclinae).  Det er en relativt nyoppdaget slekt, bare én av de tolv artene som er kjent i dag ble beskrevet før 1993.

## Utseende
Små til middelsstore (vingespenn 20-30 millimeter) stjertvinger uten stjerter på bakvingene, eller med én slik stjert. Oversiden er mørkbrun, med eller uten felter av glinsende metallisk blågrønne skjell, eller skinnende blå med svarte ytterkanter. Undersiden er rødbrun eller gråbrun med hakkete, mørke tverrstriper.

## Levevis
Artene lever i rundt 3000 meters høyde i Andesfjellene.

## Utbredelse
Disse artene lever i Sør og Mellom-Amerika. 
## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Eumaeini Doubleday, 1847
******* *Micandra*-gruppen – Neotropisk
******** slekten ***Podanotum*** Torres, Hall, Willmott & Johnson, 1996
********* *[[Podanotum andrewneildi]]* Bálint, 2001 – usikker plassering
********* *[[Podanotum aquaphilum]]* Bálint & Attal, 2007
********* *[[Podanotum clarissimus]]* Torres, Hall, Willmott & Johnson, 1996
********* *[[Podanotum glorissimum]]* Bálint & Wojtusiak, 2002
********* *[[Podanotum magnificum]]* Bálint & Attal, 2007
********* *[[Podanotum melanissimum]]* Bálint & Wojtusiak, 2006
********* *[[Podanotum metallicus]]* Torres & Johnson, 1996
********* *[[Podanotum paramosa]]* (Constantino & Salazar, 1998)
********* *[[Podanotum salaeides]]* (Draudt, 1919)
********* *[[Podanotum vanewrighti]]* (Johnson & Adams, 1993)
********* *Podanotum* spp. – 2 ubeskrevne arter

## Eksterne lenker
* 
* Brower, Andrew V. Z. 2007. [''Podanotum'' i The Tree of Life Web Project, http://tolweb.org/ http://tolweb.org 
* www.funet.fi – ''Podanotum''
* Bilder av preparerte eksemplarer
Peeta Mellark

**Peeta Mellark** er en rollefigur i filmen  *[[Dødslekene]]* *(på engelsk [[The Hunger Games]])*. Han er sønn av en baker og liker Katniss Everdeen fra første øyeblikk han ser henne. Han sier ingenting om forelskelsen sin før Katniss og Peeta skal dra til en arena og drepe hverandre. Han sier at han elsker henne i intervjuet dagen før de skal ut på arenaen. Peeta og Katniss kysser første gang i hulen da de får vite at to stykker fra samme distrikt kan vinne. Peeta Mellark spilles av Josh Hutcherson i filmene basert på bøkene.

## Referanser
Kolbotn Hunters

**Kolbotn Hunters** er et amerikansk fotballag fra Kolbotn i Follo. Laget ble grunnlagt i 2011, og året etter fulgte medlemskap i både Kolbotn IL og Norges Amerikanske Idretters Forbund. Laget spiller sine hjemmekamper på Gamle Matchbanen på Sofiemyr Idrettspark.

## Historie
Kolbotn var et av de første lagene i Norge innenfor amerikansk fotball, da under navnet Kolbotn Kodiaks. Dette laget ble imidlertid flyttet til Furuset i Oslo i 1999, byttet så navn og ble nedlagt i 2003, etter det har ikke Kolbotn vært representert med lag. Høsten 2011 bestemte imidlertid en kameratgjeng fra Kolbotn seg for å starte på nytt. Etter kort tid var laget klart og det stilte i sitt første seriespill våren 2012. Det var på U16-nivå. Høsten 2012 ble også senioraktivitet startet opp, og det er denne som har vært drivkraften i klubben siden. Klubben rykket opp fra 2. divisjon til 1. divisjon i forkant av 2017 sesongen, og stiller også med et juniorlag på U15 nivå. 

## Trenere
* Frank Vallée, Hovedtrener 

## Eksterne lenker
* Siden til Norges Amerikanske Idretters Forbund
* Hjemmside til Kolbotn IL
Thestius

***Thestius*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore stjertvinger med avrundede vinger, bakvingen med én kort og én lengre stjert. Oversiden hos hannene er metallskinnende turkis-blå, hos hunnene mørkbrun. Undersiden er brun til svart med brede tverrbånd med metallfargede skjell, fargen på disse avhenger av hvordan lyset faller inn (strukturfarger). Hos hunnene er disse båndene bare på bakvingen.

## Levevis
Artene lever i tropisk regnskog, der de gjerne holder sge mest i trekronesjiktet.

## Utbredelse
Disse artene lever i Mellom- og Sør-Amerika, fra Panama i nord til Rio de Janeiro i sør.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Eumaeini Doubleday, 1847
******* *Thestius*-gruppen – Neotropisk
******** slekten ***Thestius*** Hübner, 1819
********* *[[Thestius azaria]]* (Hewitson, 1867)
********* *[[Thestius epopea]]* (Hewitson, 1870)
********* *[[Thestius lycabas]]* (Cramer, 1777)
********* *[[Thestius meridionalis]]* (Draudt, 1870)
********* *[[Thestius pholeus]]* (Cramer, 1777)
********* *[[Thestius selina]]* (Hewitson, 1869)
********* *Thestius* spp. – 4 arter

## Litteratur
* Butterflies of Amazonia – *Thestius selina* http://www.learnaboutbutterflies.com/Amazon%20-%20Thestius%20selina.htm

## Eksterne lenker
* 
* Brower, Andrew V. Z. 2007. [''Thestius'' i The Tree of Life Web Project, http://tolweb.org/ http://tolweb.org 
* www.funet.fi – ''Thestius''
Gamle Burg Padberg

**Gamle Burg Padberg** (*Alte Burg Padberg*) eller **Oberhaus Padberg** er en borgruin i  bydelen Padberg i byen Marsberg i Hochsauerlandkreis i den tyske delstaten Nordrhein-Westfalen.

Godset Padberg omtales for første gangen i 1030. Grevene av Padberg bygde borgen på berget Altenhagen på begynnelsen av 1100-tallet. I 1120 ble borgen oppkjøpt av erkebiskopen av Köln. Under en konflikt mellom forskjellige ridderforbund og Fyrstbispedømmet Paderborn, ble byen Padberg ødelagt mellom 1391 og 1394.
Christian Henrichsen

**Christian Henrichsen** (født 2. september 1825 i Bergen, død 28. desember 1898 samme sted) var en norsk skolemann.

Han var sønn av Niels Henrichsen (1798–1855) og den danskfødte Sofie Hylleborg Hoff (1793–1877). Faren var postfullmektig og senere overtollbetjent. Etter examen artium fra Bergen katedralskole 1843 fikk han filologisk embetseksamen 1847 fra Det Kongelige Frederiks Universitet i Kristiania etter studier også ved Københavns Universitet, der han studerte klassisk filologi under Johan Nicolai Madvig (1804–86) og nordisk arkeologi under Erich Christian Werlauff (1781–1871). 

Fra 1847 til 1864 var han adjunkt ved Bergen katedralskole, samt medarbeider i *[[Bergensposten (avis)|Bergensposten]]* som han hadde stiftet i 1855 sammen med rektor og senere statsminister Johannes Steen (1827–1906). Fra 1864 til 1875 var han rektor ved den nye Aalesunds Lærd- og Realskole (latinskolen) og studerte områdets arkeologi, samt var byens ordfører fra 1872 til 1875 og mangeårig medlem av Ålesund herredsstyre. 

Fra 1875 til 1898 var han atter ved Bergen katedralskole, nå som rektor, foruten å være i styret for Bergens museum frem til 1892. Han utga skolebøker og arkeologiske arbeider, samt journalist i byens aviser. Ved hans død i 1898 ble han efterfulgt av moldenseren Knud Olai Brekke (1855–1938) som kom fra Hamar katedralskole.

Han var gift med Marie Helene Skagen (1831–91) og  far til psykiateren Jens Skagen Henrichs (1863–1924) og tannlegen Hans Holmboe Henrichsen (1867–).
## Referanser
Thormod Henriksen

**Thormod Henriksen** (1928–2020) fra Nøtterøy er en norsk fysiker og professor, som har studert hvordan stråling påvirker mennesket.

Etter cand. real. fra Universitetet i Oslo i 1955 forsket han ved Radiumhospitalet på biologiske virkninger av radioaktiv stråling. Han ble i 1957 blant de første som i Norge tok i bruk magnetisk resonansteknologi, og brukte det for å bedømme strålingens effekt på blant annet arvemolekylet. 
Han ble dr. philos. i 1963 på en avhandling om stoffer som kan beskytte mot stråling og gikk til University of California, Berkeley 1963–66 for å studere hvordan menneske i verdensrommet blir utsatt for stråling. Han ble dosent ved Fysisk institutt (UiO) i 1970 og professor i biofysikk 1980.

Henriksen hevdet at virkningene etter ulykken i Tsjernobyl-ulykken i 1986 var ubetydelige, og mente i 2000 at Norge hadde kastet bort en milliard kroner på tiltak for å redusere effekt av stråling som i seg selv er mye lavere enn den stråling man uansett vil utsettes for.
Han samarbeidet med Søren H. H. Larsen i flere tiår med ozonmålinger, og konkluderte i 1988 at ozonlaget over Norge ikke var varig svekket, men at dets tykkelse over Arktis varierte naturlig.
Han mente også at den forliste atomdrevne «Kursk» (ubåt) ikke var noen fare der den lå.

Han mottok i 1998 Prisen for god forskningsformidling ved Universitetet i Oslo sammen med middelalderhistorikeren Magnus Rindal.

## Utgivelser
* 
* 
* 
* 
* 

## Referanser
Taylor Kitsch

**Taylor Kitsch** (født 8. april 1981 i Kelowna i Britisk Columbia) er en canadisk skuespiller.

## Karriere
Kitsch ble først kjent gjennom TV-serien *[[Friday Night Lights (TV-serie)|Friday Night Lights]]* (2006), hvor han var med samtlige fem sesonger. Han spilte også i den romantiske komedien *[[John Tucker Must Die]]*, actionfilmen *[[Snakes on a Plane]]* og skrekkfilmen *[[The Covenant]]* samme år.

Han fikk deretter sin første rolle i en storfilm da han spilte Remy LeBeau i *[[X-Men Origins: Wolverine]]* (2009). I 2012 hadde han en rekke hovedroller i flere filmer, blant annet *[[John Carter (film)|John Carter]]* i tittelrollen som John Carter; *[[Battleship]]* i rollen som løytnant Alex Hopper; og i Oliver Stones *[[Savages]]* i rollen som Chon.

## Filmografi
* *[[Godiva's]]* (2006) – Colm (1 episode)
* *[[Kyle XY]]* (2006) – Male Camper (1 episode)
* *[[John Tucker Must Die]]* (2006) – Justin
* *[[Snakes on a Plane]]* (2006) – Kyle
* *[[The Covenant]]* (2006) – Pogue Parry
* *[[Gospel Hill]]* (2008) – Joel Herrod
* *[[X-Men Origins: Wolverine]]* (2009) – Remy LeBeau
* *[[The Bang Bang Club]]* (2010) – Kevin Carter
* *[[Friday Night Lights (TV-serie)|Friday Night Lights]]* (2006–11) – Tim Riggins
* *[[John Carter (film)|John Carter]]* (2012) – John Carter
* *[[Battleship]]* (2012) – Alex Hopper
* *[[Savages]]* (2012) – Chon
* *[[Lone Survivor]]* (2013) – Mike Murphy
* *[[The Grand Seduction]]* (2013) – Dr. Lewis
* *[[The Normal Heart]]* (2014) [TV-film] – Bruce Niles
* *[[Almost Heroes 3D]]* (2014) – Sam
* *[[American Assassin]]* (2017) – "Ghost"
* *[[21 Bridges]]* (2019) – Ray Jackson

## Referanser


## Eksterne lenker
* 
*
Liste over episoder av Diagnose: Mord

**Liste over Diagnose: Mord-episoder**, fra TV-serien **'.

== Pilotepisoder ==


== Sesong 1 ==

== Sesong 2 ==


== Sesong 3 ==



== Sesong 4 ==



== Sesong 5 ==



== Sesong 6 ==



== Sesong 7 ==


== Sesong 8 ==



<small><sup>**1*'</sup>Ifølge [[IMDb]] kalles disse episodene «*Deja Vous*» (her: «*Deathly Mirage (1)*») og «*On the Beach*» (her: «*Deathly Mirage (2)''»).

## Gjenforeningsepisoder

## Referanser


## Eksterne lenker
*  epguides.com - Diagnose: Mord
Axel Schard

**Axel Erik Francois Schard** (født 24. oktober 1894 i Metz, Lorraine i Frankrike, død 14. juni 1962) var en svensk *länsjägmästare* i Jämtlands län, kjent jeger, forstmann, forfatter og skribent. I Norge tilsvarer dette *fylkesskogsjef*, med den forskjell at stillingen i Sverige innehar større ansvar for jakt og viltforvaltning.

Schard var utdannet forstmester etter å ha studert ved universiteter både i USA og Europa.  Storparten av livet bodde han og virket på Frösön ved Östersund.

Axel Schard gjorde en rekke jaktreiser til blant annet Norge, Svalbard og andre land i Europa. Av jaktreisene til Norge er det nok hjortejakten på Hitra som er mest beskrevet. Selv har han skrevet flere bøker og vært medforfatter i øvrige utgivelser. I tillegg var han en kjent skribent for en rekke tidsskrifter. Flere av artiklene hans omhandler også norske forhold.

## Litteratur
* *En lappman reste till södern*, Stockholm 1934
* *En kunglig björnjakt och andra jaktberättelser*, Stockholm 1935
* *Jakten i Sverige*, Stockholm 1937 – red. *Arvid Lundbergh* med store bidrag av *Axel Schard*. Større utgaver kom i 1947, 1952 og 1957
* *[[Jämtland]]* – *[[Härjedalen]]* 1645–1945, Östersund 1945. Historen om Jämtlands län i 300 år. Kapitlet «*Jakten*» er skrevet av *Axel Schard*
* *Björn på isen*, Stockholm 1951 – bl.a. om hjortejakt på Hitra, jaktsafari på Svalbard og Nordishavet forøvrig.

## Artikler
* Axel Schard: *Vi jaga hjort* – tidsskriftet SVENSK JAKT Nr.12-1947 – om hjortejakt på Hitra.
Raffenburg

**Raffenburg** eller **Raffenberg** er en borgruin på grensen mellom bydelene Hohenlimburg og Holthausen i den kretsfrie byen Hagen i den tyske delstaten Nordrhein-Westfalen.

Borgen ble mest sannsynlig oppført av i første halvdel av 1200-tallet, trolig etter drapet på erkebiskopen av Köln, Engelbert I von Köln den 7. november 1225, eller etter grunnleggelsen av det nærliggende Hohenlimburg. Arkeologiske funn taler for dette, såvel som skriftlige overleveringer og den politiske kontekst.
Padberg

**Padberg** er en *[[Ortsteil]]* i bykommunen i Marsberg i Sauerland i Hochsauerlandkreis Regierungsbezirk Arnsberg i den tyske delstaten Nordrhein-Westfalen.

Padberg var tidligere en selvstendig kommune. Den ble innlemmet i Marsberg den 1. januar 1975.

## Eksterne lenker
*
Bergensposten (tidsskrift)

***Bergensposten*** er navnet på et tidsskrift som Statsarkivet i Bergen har gitt ut siden 1998, nå med tre nummer i året. Bladet kommer ut både på papir og på nett. 

## Eksterne lenker
* Bergensposten
Xu Ming

**Xu Ming** (kinesisk: 徐明, pinyin: *Xú Míng*; født april 1971 i Dalian i provinsen Liaoning i Folkerepublikken Kina, død 4. desember 2015 i Wuhan) var en kinesisk forretningsmann. Han var president for Dalian Shide Group.

## Eksterne lenker
*
Charlotte Perkins Gilman

**Charlotte Perkins Gilman** (født 3. juli 1860 i Hartford, Connecticut, død 17. august 1935) var en amerikansk sosiolog, forfatter og tidlig feminist. Hun skrev romaner og bøker om økonomi og kvinners lønnsarbeid.

En av hennes mest kjente bokutgivelser er *Woman and Economics* (1898). Hun er også kjent for kortromanen *The Yellow Wallpaper*, som ble utgitt første gang i 1892. Den handler om en besatt kvinne, og på 1960-tallet ble den populær som et tidlig verk med sterk kritikk av det amerikanske mannssamfunnet. Fortellingen ble utgitt på norsk i 1981; utgivelsen inneholder foruten *Det gule tapetet* også kortromanen *Kvinneland*.

Gilman ga ut tidsskriftet *The Forrunner*.

I 1994 ble hun innvotert i National Women's Hall of Fame.

## Bildegalleri

Fil:The Yellow Wall Paper pg 1.jpg|Charlotte Perkins Gilmans skrekknovelle *The Yellow Wall Paper* fra 1892


## Referanser
Arne Gabius

**Arne Gabius** (født 22. mars 1981 i Hamburg) er en tysk friidrettsutøver og terrengløper. Han er tysk mester på 5&nbsp;000 meter fem år på rad fra 2007 til 2011. 

## Karriere
På nasjonalt nivå har han flere tyske mesterskap. På 5&nbsp;000 meter er han tysk mester fem år på rad fra 2007 til 2011, og innendørs har han gull på 3&nbsp;000 meter fra 2009 og 2012. I 2005 kom han på andreplass, og i 2006 på tredjeplass på 5&nbsp;000 meter. I 2009 ble han også tysk mester i terrengløp (lang løype), samt i 10 km gateløp.

Også som junior markerte han seg på nasjonalt nivå. Han ble tysk U23-mester på 5&nbsp;000 meter i 2002, og fikk sølv i samme klasse i 2003. 

Gabius deltok på 5&nbsp;000 meter i EM i friidrett 2006, men fullførte ikke løpet. I 2007 kom han på 9.-plass i EM innendørs, og i VM innendørs 2008 kom han på 12.-plass.

I 2009 deltok han i VM i friidrett i Berlin, men greide ikke å kvalifisere seg til finalen. Med tiden 13.49,13 kom han på 28.-plass sammenlagt. I EM i friidrett 2010 i Barcelona kvalifiserte han seg til finalen, men endte nest sist av de 13 som fullførte finalen. Også i VM innendørs 2012 nådde han finalen, og kom på 8.-plass, som nest beste europeer (Mohammed Farah kom på 4.-plass). I februar 2012 satte han ny tysk rekord på 3&nbsp;000 meter innendørs, med 7.38,13. 

## Referanser


## Eksterne lenker
* 
*  Offisiell hjemmeside
*  Profil hos Leichtathletik.de
*  Profil hos European Athletics
Hoge Veluwe

**Hoge Veluwe** er egentlig navnet på den største endemorenen fra siste istid i Nederland, for det meste beliggende i provinsen Gelderland, nær byene Ede, Apeldoorn og Arnhem. Et område på 55 kvadratkilometer av denne er lagt ut som **Nationaal Park De Hoge Veluwe** som omfatter det meste av naturen som befant seg der, men delvis utbygd med gårdsbruk og jaktslott (eremitasjer) og kilometervis med tur- og sykkelveier. Noe av hedelandskapet med sanddyner kan skyldes menneskevirksomhet i nabolaget. Parken utgjør ett av de største naturreservatene i Nederland, og er mye benyttet som turterreng.

Midt inne i området ligger ett av Nederlands største kunstmuseer: Kröller-Müller-museet.
Kjell Solem

**Kjell Solem** (født 9. mai 1950, døde 10. februar 2010) er en norsk musiker, trompetist og sanger. Han er kjent som tidligere medlem som sanger i danseorkesteret Four Jets fra 1972 til 1973. Han var også medlem som trompetist i dansebandet Torry Enghs og Howards. Han spilte også vokalist i The Ghost Gang og i rockebandet The Spiritual Man Group hvor han ble medlem i 1965 da han var 15 år. Han er i dag festivalsjef for Swingin Oppdal.
## Diskografi
### Four Jets
* *Pappa ikke gå fra meg/Hello-A* (1972)
* *[[Eurotreff]]* (1972)
* *Oppdal så klart/Oppdalssangen* (1979)
### Torry Enghs
* *[[Stop (album)|Stop]]* (1975)
### The Ghost Gang
* *Bluelight/Chaindoc* (1968)
### Deltar på
* Treff-serien: *[[På Treff med 3]]* (1973)
* I-Film: *[[12-Toppen]]* (1973)
* Tambourine: *[[Gammalpop 2]]* (1975)
* Arctic Records: *[[Trøndervisan]]* (1978)
* Arctic Records: *[[Trøndervisan (ainner plata)]]* (1979)
* Viking Studio: *[[Musikk med mitt liv]]* (1983)
* 2 + 2 + 2 & Rune Rudberg: *Alle vil vi gratulere/Det er om sommer'n det skjer* (1984)
* Dag Kolsrud: *[[December II]]* (1991)
* Rune Rudberg: *[[Tidevannsbølger]]* (1994)
* Guys in Disguise: *[[Guys in Disguise (album)|Guys in Disguise]]* (1994)

## Referanser
Helleristningene ved Geithus

**Helleristningene ved Geithus**, Modum kommune, Buskerud er veideristninger fra eldre steinalder, ca. 6500 år før nåtid. Ristningene består av i alt 30 figurer fordelt på flere felt. De fleste ligger sammen, men på begge sider av Drammenselva og på en øy Kattfossen, rett nord for jernbanebrua (Randsfjordbanen). Et lite felt ligger ca. en kilometer nedstøms fra disse, på en liten øy kalt Katsundholmen, og som også er kjent som «Djeveløya». Her ligger bare to figurer, som for det meste er oversvømt av elva.        

Figurene er avbildninger av hjortedyr, og de fleste kan identifiseres sikkert som elg. Det finnes også dyregraver i nærheten som *kanskje* kan være like gamle som ristningene. Dette har fått arkeologen Egil Mikkelsen til å se terrenget i en større sammenheng. For 6500 år siden har stedet ligget nær elveosen, og elva har bare vært fire kilometer lang opp til Tyrifjorden. Øst for stedet har Finnemarka ligget som en stor halvøy som har vært forbundet med fastlandet med et relativt smalt eid ved Sylling. Elveovergangen har dermed sannsynligvis vært en viktig overgang for vilttrekk som har gått øst-vest i området. Dette kan være bakgrunnen for at ristningene er blitt laget akkurat her.

Helleristningene ved Geithus ble første gang beskrevet av arkeologen Jan Petersen i 1916, men de hadde da lenge vært kjent av lokalbefolkningen. Han fant da de to figurene på Katsundholmen og tre ved Kløftefoss. Året etter var den svenske arkeologen Gustav Hallström på stedet, og han fant ytterligere en figur ved Kløftefoss. De øvrige figurene ble funnet etter omfattende undersøkelser ved Mikkelsen i årene 1975-77.

Ristningene er skiltet av Buskerud fylkeskommune.

## Referanser


## Litteratur
Egil Mikkelsen: Veideristninger ved Geithus, Modum, Buskerud. *Universitetets Oldsaksamling Årbok 1980/1981*. Oslo 1981
Direktøren (album)

***Direktøren*** er et musikkalbum av det norske progrockbandet Sørgekåpe, utgitt i 2012. 

Plata, som er østfoldbandet Sørgekåpes andre album, ble utgitt 9. mars 2012 på Indie Distribution. Låtene er skrevet av Kim Lunde, med tekster på norsk. 

Stilmessig blir de sammenlignet med Tool, men også DumDum Boys og Seigmen. Vokalist Lunde sammenlignes med Magnus Grønneberg. 

Tittellåta sikret bandet seieren i en lokalfinale i Amedias musikk-konkurranse Bandwagon i 2013. 

## Sporliste
# «Vårt sirkus» 0:17
# «Direktøren» 3:50
# «Predikanten» 3:50
# «Tivolihyener» 3:44
# «Fredløs» 4:08
# «Manerer i hvitt» 4:30
# «Teater» 4:36
# «Uønsket» 4:23
# «Lucifers stue» 4:18
# «Rom 13» 6:16

## Medvirkende

### Musikere

* Hans Christian Hjort – bass 
* Shane Patrick Connolly – trommer 
* Tor Raymond Petterson – gitar, koring 
* Kim Georg Lunde – vokal, låtskriver

### Andre

* Alex Møklebust – produsent

## Referanser
Hazaraenes demokratiske parti

**Hazaraenes demokratiske parti ** (forkortet: **HDP**) (urdu: , engelsk: **) er et politisk parti for hazarere i Pakistan. Partiet er aktivt i Quetta som huser opptil en halv million hazaraere.

## Historie og etableringen
I september 2002 gikk politikere, studenter og andre stammedlemmer sammen for å bygge opp et politisk plattform for hazaraere fra Pakistan, som vil jobbe for deres rettigheter og rettferdighet for folkeslaget i Pakistan.  Etter møter med forskjellige politiske arbeidere og stammedlemmer ble det annonsert den 1. juli 2003 at de ville skape et nasjonalt og politisk parti: Hazaraenes demokratiske parti (HDP).
Det er omkring 600 000 hazaraer i provinsen Balutsjistan, som er basert i Quetta, Khuzdar, Zhob, Loralia og Dera Murad Jamali. Før etableringen av HDP hadde ikke hazaraer noen formell politiske innflytelse på provinsiell eller nasjonal politikk i Pakistan, men det nye partiet forsøker nå å beskytte deres interesser. Hazara Demokratiske Parti har også flere kvinnegrupper som består av ni enheter, og partiet oppmuntrer kvinner til deltakelse i det sosialpolitiske liv. HDP er et liberalt og demokratisk parti som tror på like muligheter for kvinner på et nasjonal nivå. 

## Attentatet på lederen og påfølgende demonstrasjoner
Hussain Ali Yousafi, som ble valgt til formann for partiet den 26. september 2008, ble skutt og drept av ekstremistgruppen Lashkar-e-Jhangvi *[[Wahhabisme|wahabi]]* i den pakistanske byen Quetta den 26. januar 2009. Gjennom sin tredveårige politiske karriere arbeidet Hussain Ali Yousafi for fred og menneskelighet, og han ble etterhvert en viktig skikkelse i HDP. Tidligere hadde partiet mistet Abdul Ali Mazari, som ble drept av Taliban i Afghanistan i 1995.  

Som en reaksjon på drapet på Hussain Ali Yousafi og andre hazararer i Quetta og i Afghanistan, ble det i april 2012 holdt demonstrasjoner verden over, blant annet i Oslo (30. april) , København (30. april) og i Stockholm (27. april) Også kvinnefløyen til HDP var med på demonstrasjonene. Andre land som også hadde protester: Afghanistan i byene Kabul, Daikondi og Bamiyan. I Pakistan i byene Islamabad, Lahore, Karachi og Quetta.  Storbritannia i byen London, i Tyskland i byen Hamburg. I Østerrike i byen Wien. I Indonesia i byen Jakarta. I Belgia i byen Brussel.

## Anerkjente ledere
#### Formenn
# Muhammad Jawad Easar, (2005–2009) 
# Hussain Ali Yousafi, (September 2008 – Januar 2009) *Martyr formann* 
# Abdul Khaliq Hazara, (November 2010 – til dags dato) 

### Høytstående ledere (Nåværende)

#### Andre ledere
* Javad Hazara
* Ahmad Ali Kohzad
* Mohammad Reza Hazara
* Mirza Hazara
* Mohammad Reza Wakil

## Se også
*Hazara
*Abid Ali Nazish
*Pakistan
*Djengis Khan
*Afghanistan 
*Mord
*Folkemord 
*Seriemord

## Referanser


## Eksterne lenker
*
Kreis Soest

**Kreis Soest** er en Landkreis i Regierungsbezirk Arnsberg i den tyske delstaten Nordrhein-Westfalen. Kretsen ble opprettet den 1. januar 1975 gjennom en sammenslåing av den daværende Kreis Soest med Kreis Lippstadt, Amt Warstein fra den daværende Kreis Arnsberg, og enkelte kommuner fra andre kretser. Kretsen er medlem av Landschaftsverband Westfalen-Lippe.

## Referanser


## Eksterne lenker
*
Ingdalen

**Ingdalen** er ei bygd i Orkland kommune i Trøndelag. Den 1. januar 2016 hadde Ingdalen 119 innbyggere.

Ved innføringen av formannskapslovene av 1837 var Ingdalen en del av Stadsbygd formannskapsdistrikt, som ellers innbefattet bygdene Lensvika, Hasselvika og Rissa på begge sider av Trondheimsfjorden. I 1964 ble Ingdalen med 171 innbyggere slått sammen med Lensvik kommune og indre deler av den tidligere Agdenes kommune til Agdenes kommune.

## Referanser


## Litteratur
*
*
Kritt-paleogen-utryddelsen

**Kritt-paleogen-utryddelsen**, som fant sted for ca. 65,5&nbsp;millioner år siden, var en omfattende masseutryddelse av dyr og planter i løpet av et geologisk kort tidsrom.

Hendelsen er mest kjent for utryddelsen av dinosaurene, som la veien åpen for moderne fauna dominert av pattedyr. Fossilene etter mange andre grupper både av dyr og planter forsvinner også på denne distinkte grensen.

Hendelsen blir også kalt *K-T-utryddelsen* og er knyttet til K-Pg-grensen – tidligere kjent som *KT-grensen –* som er et tynt lag med sedimenter funnet både i marine og landlige avsettninger på forskjellige steder på jorden.

## Årsak
Kritt-paleogen-utryddelsen er den mest kjente og best daterte av alle masseutryddelser som har funnet sted gjennom tidene. Den dramatiske grensen mellom mesozoikums distinkte fauna med dinosaurer, flyveøgler og store havkrypdyr og tiden etter, har vært kjent siden begynnelsen av geologisk kartlegging, hvor denne grensen danner skillet mellom den «sekundære» og «tertiære» periode (heholdsvis mesozoikum og tertiær). Årsaken til denne endringen var imidlertid ikke kjent før 1980 og var før det gjenstand for mange spekulasjoner. Først med Walter Alvarez' arbeid med utdøingen av ammonitter i 1970-årene, ble det klart hvor skarp denne grensen faktisk var.

Det første forklaringen, som baserte seg på funn som ikke var knyttet opp til fauna, var «meteoritthypotesen» fremmet av Luis Alvarez og et team av fysikere, som pekte på et distinkt lag med høyt innhold av iridium som en indikasjon på at en stor meteoritt hadde slått ned og påvirket hele økosystemet. Andre hypoteser, slik som vulkanisme, basert på forekomsten av store basaltlag i India, er også blitt fremmet, men i dag heller de fleste til Alvarez' teori eller en kombinasjon av de to.

## Navn

*K* er forkortelsen for den geologiske æraen kritt, *Pg* for paleogen. *T* ble tidligere brukt om tertiær, et historisk uttryk for perioden som i dag er dekket av paleogen og neogen. Hendelsen markerer slutten på mesozoikum og begynnelsen på kenozoikum. International Commission on Stratigraphy oppfordrer til å unngå bruk av uttrykket «tertiær», så *K-T-utryddelsen* blir derfor av mange forskere i dag kalt *kritt-paleogen-utryddelsen* (eller K-Pg).

## Se også

* Chicxulub-asteroiden

## Referanser




## Eksterne lenker
*
Hochsauerlandkreis

**Hochsauerlandkreis** er en Landkreis i Regierungsbezirk Arnsberg i den tyske delstaten Nordrhein-Westfalen. Kretsen fikk sin nåværende størrelse den 1. januar 1975 og er i areal den største kretsen i Nordrhein-Westfalen. Kretsen er medlem av Landschaftsverband Westfalen-Lippe.

## Referanser


## Eksterne lenker
*
Herman G. Gade

**Herman Gerhard Gade** (1870&ndash;1953) var en norsk lege, kjent for sitt arbeid for å bekjempe tuberkulose. 

Han var sønn av forretningsmannen Fredrik Georg Gade og Ingeborg Wallem (1830–1902) og giftet seg i juni 1899 med Alvide C. Pedersen fra Stavanger. Han var bror til Fredrik Georg Gade, Jr, svoger til Anders Lorange, fetter til Fredrik Herman Gade, John Allyne Gade og Fredrik Barbe Wallem og nevø til Fredrik Meltzer Wallem.

Gade startet sine medisinstudier etter å ha tatt examen artium ved Bergen katedralskole i 1888. Han avla cand.med.-graden ved Universitetet i Kristiania i 1895 og er mest kjent for sitt arbeide ved tuberkulosehospitalet i Hagavik der han ble ansatt i 1898. Han flyttet til Hagavik i 1902 og ble etter hvert sjefsfysikus og senere hospitaldirektør. I 1908 representerte han Norge ved Den sjette internasjonale kongressen om tuberkulose som ble avholdt i Washington, D.C..

Gade mottok ridderkorset av St. Olavs Orden for arbeidet for tuberkolosesaken.

## Referanser
Theclopsis

***Theclopsis*** er en slekt av glansvinger som tilhører underfamilien stjertvinger (Theclinae).  

## Utseende
Små til middelsstore stjertvinger med brede vinger. Bakvingen har én kort og én ganske lang stjert. Hannens overside er metallisk blå eller blåfiolett med bredt svart ytterkant. Forvingen har gjerne en oval, rødbrun grop. Hunnene er mattere i fargen og mangler den brune gropen.
Undersiden er gråaktig med en smal, svart og hvit, siksak-tverrstripe og en oransje flekk ved bakhjørnet.

## Levevis
Artene lever i tropisk regnskog og holder seg mest oppe i trekronene. De blir derfor sjelden sett, men noen av dem er trolig ganske tallrike.

## Utbredelse
Disse artene lever i Mellom- og Sør-Amerika.

## Systematisk inndeling
 

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Tmolus''-gruppen** – Neotropisk
******** slekten *Theclopsis* Godman & Salvin, 1887
********* *[[Theclopsis aurina]]* Robbins, 2002
********* *[[Theclopsis demea]]* (Hewitson, 1874)
********* *[[Theclopsis epidius]]* (Godman & Salvin, 1887)
********* *[[Theclopsis gargana]]* (Hewitson, 1868)
********* *[[Theclopsis leos]]* (Schaus, 1913)
********* *[[Theclopsis lydus]]* (Hübner, 1819)
********* *[[Theclopsis murex]]* (Druce, 1907)
********* *[[Theclopsis mycon]]* (Godman & Salvin, 1887)
********* *Theclopsis* spp. – 2 arter

## Litteratur
* Butterflies of Amazonia – *Theclopsis lydus* http://www.learnaboutbutterflies.com/Amazon%20-%20Theclopsis%20lydus.htm
* Butterflies of America – *Theclopsis mycon* http://butterfliesofamerica.com/theclopsis_mycon.htm 

## Eksterne lenker
* 

* Brower, Andrew V. Z. 2007. [''Theclopsis'' i The Tree of Life Web Project, http://tolweb.org/ http://tolweb.org 
* www.funet.fi – ''Theclopsis''
Tycho (krater)

**Tycho** er et fremtredende nedslagskrater på månen, beliggende på det sydlige høylande på månens forside nær Mare Nubium. Giovanni Riccioli oppkalte krateret etter den danske astronomen Tycho Brahe (1546-1601). Navnet ble offisielt tildelt av den Internasjonale Astronomiske Union i 1935.

Tycho er et forholdsvis ungt krater med en anslått alder på 108&nbsp;millioner år basert på analyser av prøver av kraterets stråler, innsamlet av Apollo 17-månelandingen. Denne alderen kunne tyde på at det er forårsaket av et medlem av asteroidefamilien Baptistina, men det er inntil videre en hypotese ettersom det ikke foreligger noe data om sammensetningen av gjenstanden som slo ned. Simuleringer har imidlertid gitt en sannsynlighet på 70 % for at krateret ble dannet av et fragment fra den samme oppslittingen som dannet asteroiden 298 Baptistina. En større asteroide fra samme familie han ha vært ansvarlig for å danne Chicxulubkrateret på jorden for 65&nbsp;millioner år siden og med det forårsaket utryddelsen av dinosaurene.

Tycho-krateret ble inntegnet på kart over månen så tidlig som i 1645 da Antonius Maria Schyrleus de Rheita oppdaget det lyse mønsteret av striper.

## Satellittkratere

## Referanser




## Litteratur

* 
* 
* 
* 
* 
* 
* 
* 
* 
* 
* 
* 

## Eksterne lenker
*
Bad Westernkotten

**Bad Westernkotten** er den nest største *[[Ortsteil]]* i bykommunen i Erwitte i Kreis Soest i Regierungsbezirk Arnsberg i den tyske delstaten Nordrhein-Westfalen.

Bad Westernkotten var tidligere en selvstendig kommune. Den ble innlemmet i Erwitte den 1. januar 1975.
Electrostrymon

***Electrostrymon*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore stjertvinger, bakvingen med én kort og én lang stjert. Oversiden er brun, undersiden lyst brunlig med et smalt, brunt og hvitt siksak-tverrbånd og en oransje flekk ved bakhjørnet.

## Levevis
Larvene lever gjerne på busker og trær i familien Anacardiaceae.

## Utbredelse
Disse artene lever i Mellom- og Sør-Amerika, fra det sørlige Texas til Brasil. Flere av artene lever i Karibia.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Lamprospilus''-gruppen** – Neotropisk
******** slekten *Electrostrymon* Clench, 1961
********* *[[Electrostrymon angelia]]* (Hewitson, 1874)
********* *[[Electrostrymon angerona]]* (Godman & Salvin, 1896)
********* *[[Electrostrymon constantinoi]]* (Johnson & Kroenlein, 1993)
********* *[[Electrostrymon dominicana]]* (Drury, 1773)
********* *[[Electrostrymon ecbatana]]* (Hewitson, 1868)
********* *[[Electrostrymon endymion]]* (Fabricius, 1775)
********* *[[Electrostrymon hugon]]* (Godart, 1824)
********* *[[Electrostrymon joya]]* (Dognin, 1895)
********* *[[Electrostrymon mathewi]]* (Hewitson, 1874)
********* *[[Electrostrymon pan]]* (Drury, 1773)

## Litteratur
* Butterflies of America – *Electrostrymon joya* http://butterfliesofamerica.com/electrostrymon_joya.htm 
* Butterflies and Moths of North America – *Electrostrymon angelia* http://www.butterfliesandmoths.org/species/Electrostrymon-angelia

## Eksterne lenker
* 

* Brower, Andrew V. Z. 2007. [''Electrostrymon'' i The Tree of Life Web Project, http://tolweb.org/ http://tolweb.org 
* www.funet.fi – ''Electrostrymon''
* Bilder av ''Electrostrymon angerona''
Romandie rundt 2012

**Romandie rundt 2012** var den 66. utgaven av sykkelrittet Romandie rundt. Rittet ble arrangert fra 24. til 29. april.
	
Europcar og Saur-Sojasun var invitert til å delta sammen med de 18 UCI ProTeams. 

Briten Bradley Wiggins vant sammenlagt.

## Etapper
### Tirsdag 24. april - Prolog: [[Lausanne]], 3,34 km ([[Temporitt|ITT]])

### Onsdag 25. april - 1. etappe: [[Morges]] — [[La Chaux-de-Fonds]], 184,5 km

### Torsdag 26. april - 2. etappe:  [[Montbéliard]] — [[Moutier]], 149,1 km

### Fredag 27. april - 3. etappe: [[La Neuveville]] — [[Charmey]], 157,9

### Lørdag 28. april - 4. etappe: [[Bulle]] — [[Sion (Sveits)|Sion]], 184 km

### Søndag 29. april - 5. etappe: [[Crans-Montana]], 16,24 km ([[Temporitt|ITT]])

## Resultater
### Sammenlagt

### Klatrekonkurransen

### Sprintkonkurransen

### Ungdomskonkurransen

## Eksterne lenker
*
Wall Street (album)

***Wall Street*** er et musikkalbum med Wig Wam. Albumet kom i 2012 via selskapet Playground.

## Sporliste
# «Wall Street» (Teeny)
# «OMG! (Wish I Had a Gun)» (Teeny)
# «Victory Is Sweet» (Flash)
# «The Bigger the Better» (Glam/Berre)
# «Bleeding Daylight» (Glam/Berre/Walker)
# «Tides Will Turn» (Teeny)
# «Wrong Can Feel So Right» (Glam/Berre)
# «One Million Enemies» (Flash)
# «Try My Body On» (Glam/Teeny/Flash)
# «Natural High» (Glam/Teeny/Flash)
# «Things Money Can't Buy» (Teeny)
# «School's Out» (Cooper/Dunaway/Buxton/Bruce/Smith)

## Medvirkende
### Wig Wam
* Glam - sang, låtskriver
* Teeny - gitarer, kor, låtskriver, produsent, miksing, tekniker 
* Flash - bass, kor, låtskriver
* Sporty - trommer 
### Øvrige medvirkende
* Lasse Finbråten - keyboard, piano på *Tides Will Turn* og *One Million Enemies*
* Johannes Andersen - trommer på *Bleeding Daylight*
* Håkon Holter - guttevokal på *Victory Is Sweet*
* Trude Holter - bakgrunnvokal på *Wall Street* og *Tides Will Turn*
* Ingeborg Holter - bakgrunnvokal på *Wall Street* og *Tides Will Turn*
* Remo Munkeboe - teknikerassistent 
* Tommy Berre - låtskriver
* Simon Anthony Walker - låtskriver 
* Björn Engelmann - mastering  
* Edmond Yang - art direction 
* Mathias Fossum - fotograf 
* Chi Ha Tran - make-up-artist
* Marie Standeren - stylist

## Kilder
* Wall Street
Hypostrymon

***Hypostrymon*** er en slekt av glansvinger som tilhører underfamilien stjertvinger (Theclinae).

## Utseende
Små til middelsstore, bredvingede stjertvinger. Bakvingen har én kort og én lang stjert. Hannenes overside er skinnende blå eller blåfiolett med svarte ytterkanter og en litt diffus, rund, svart flekk i forvingen. Undersiden er lys gråaktig med brune tverrstriper og mer eller mindre tydelige, oransje flekker ved bakhjørnet.

## Utbredelse
Disse artene lever i Mellom- og Sør-Amerika.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Hypostrymon''-gruppen** – Neotropisk
******** slekten *Hypostrymon* Clench, 1961
********* *[[Hypostrymon aepeona]]* (Draudt, 1920)
********* *[[Hypostrymon asa]]* (Hewitson, 1868)
********* *[[Hypostrymon critola]]* (Hewitson, 1874)
********* *[[Hypostrymon renidens]]* (Draudt, 1920)
********* *Hypostrymon* spp. – 5 arter

## Litteratur
* Butterflies of America – *Hypostrymon critola* http://butterfliesofamerica.com/hypostrymon_critola.htm 

## Eksterne lenker
* 
* Brower, Andrew V. Z. 2007. [''Hypostrymon'' i The Tree of Life Web Project, http://tolweb.org/ http://tolweb.org 
* www.funet.fi – ''Hypostrymon''
Ti liv

***Ti liv*** er det tiende studioalbumet med DumDum Boys. Albumet ble utgitt den 18. mai 2012. Albumet er produsert av Bent Sæther i Øra Studio og mikset av Yngve Sætre i Duper Studio.

## Sporliste

# «Ti liv» (Kristiansen)
# «God morgen Satan» (Dørum/Kristiansen)
# «Hybris» (Kristiansen)
# «Pulver» (Kristiansen)
# «Kald dag i helvete» (Dørum)
# «Kort rødt skjørt» (Kristiansen)
# «Synd for deg» (Kristiansen)
# «Rennesteinsvalsen» (Dørum)
# «Evig liv» (Dørum)
# «Fred og kjærlighet» (Dørum)
## Medvirkende
### DumDum Boys
* Prepple Houmb – sang, munnspill
* Kjartan Kristiansen – sang, gitar, kor, låtskriver
* Aslak Dørum – bass, kor, låtskriver
* Sola Jonsen – trommer, kor

### Andre medvirkende
* Mikael Lindqvist - tangenter, kor
* Johnny Skalleberg - gitar, tekniker, miks
* Mari Persen - strykeinstrumenter
* Bent Sæther - produsent, perkusjon, baryton sitar, gitar, piano, kor, miks
* Yngve Sætre - tekniker, miks
* Richard Gjems - munnspill
* Bendik Brænne - saksofon
* Eivind Solheim - trompet
* Tuva Syvertsen - kor
* Ingvild Hammer - kor
* Elin Kristiansen - kor
* Pål Brekkås - miks
* Brian Lucey - mastering
* Torgeir Vikan - cover
* Lars K. Lunde - foto
* Eva Rose - foto
Storetveitmarken

**Storetveitmarken** er en kommunal park på Storetveit, som ligger mellom Minde, Fantoft og Fjøsanger i Bergen og er et viktig rekreasjonsområde. Ved Storetveit skole blir fotballbanen mye brukt til fotball, men er også en yndet øvingsplass for *kitere*. På vinterstid kommer barnefamilier fra alle kanter av byen hit for å ake eller å lære de små å stå på ski. På slike dager står biler parkert langs hele Kirkevegen. Nord for marken ligger Storetveitåsen med hovedhuset som tilhørte godseieren Wilhelm Mohr.

Wilhelm Mohr solgte marken til Fana kommune for en pris langt under takst, og skrev i sine memoarer *Mine livserindringer* fra 1969 at han tenkte på å få den «*[[fredet]] som park. Fana kommune var interessert i det samme, og etter forhandlinger innstilte [[formannskap]]et til [[herred]]sstyret at kommunen skulle kjøpe arealet til park og friareal*.» Imidlertid ble ikke Storetveitmarken fredet. I stede ble det tinglyst en begrensning om at «*arealet er [[klausul]]ert som park og friareal*».

Marken ble utskilt fra Storetveit gård og kjøpt av Fana i 1961, og var spesielt kjent som hekkeplass for viper. Vipene forsvant da marken ble gravd opp og drenert i 2018 for å gi plass for parsellhagen som måtte flyttes midlertidig fra Fløen under arbeidet med bybanelinje 2 til Fyllingsdalen. Fløen parsellhage gjenåpnet i 2023. Likevel ble parsellhagen på Storetveitmarken gjort permanent, i strid med tinglysningen om at marken er friareal.

På Storetveitmarken ligger Nasjonenes park, innviet 13. mai 1990. I 2007 gjenopptok Bergen kommune videreutvikling av parken. I 2008 som var FNs internasjonale år for poteten, plantet skoleelever og barnehagebarn poteter i parken. FN-dagen 24. oktober samme år ble markert ved at skoleelever plantet ut tusenvis av tulipanløk.

I 2007 ga Bergen kommune tillatelse til midlertidig etablering av en barnehage som skulle fjernes etter tre år. Like fullt ble barnehagen vedtatt permanent i 2013, i strid med tinglyst servitutt av området som friareal. I årene 2007-18 ble tre områder av marken likevel inngjerdet og privatisert. 

I mai 2013 åpnet Motstandsbroen på Storetveitsmarken.

## Referanser


## Eksterne lenker
* Bergen byleksikon på nett, om Storetveitmarken
The Night Before (Beatles-sang)

**«The Night Before»** er en sang av The Beatles som skrevet av Paul McCartney (men kreditert Lennon/McCartney) Sangen ble først utgitt 6. august 1965 på gruppens femte britiske album Help!. Syv dager senere ble den utgitt på den amerikanske utgaven av *Help!* (som ikke har helt identisk innhold av sanger som den britiske).

McCartney skrev «The Night Before» alene uten hjelp fra John Lennon, og han deltok også med å spille gitarsoloen sammen med George Harrison da sangen ble innspilt.

## Teksten
Tekstens jeg har hatt en «one-night stand» med en dame natten forut. Det var kjærlighet i blikket hennes da, men dagen derpå virker det som at damen har ombestemt seg med hensyn til videre kontakt. Tekstens jeg ber om å bli behandlet av henne som han ble natten før. McCartney har ikke uttalt i noen intervju hvorvidt teksten er basert på en faktisk hendelse.

## Innspilling
«The Night Before» ble innspilt 17. februar 1965 i Abbey Road Studios og etter to tagninger med grunnkomp (trommer, bassgitar og elektrisk piano) på spor 1 og 2 av firespors teipen, kunne de starte arbeide med pålegg. McCartney spilte inn sin vokal to ganger. Gitarsoloen er spilt av to personer som spiller samme tone, men med en oktavs forskjell. I filmen Help! ble Harrison filmet mens han mimet perfekt etter de høyeste tonene. Derfor er det mest sannsynlig at han gjorde det i studio også, mens McCartney spilte den lave oktaven. Dette blir også gjort helt til slutt i sangen hvor det er en liten avsluttende to oktavs gitarstrofe. Siden en av McCartneys vokal innslag ble innspilt på spor 3 sammen med gitarene, tyder dette på at Harrison og McCartney hadde gitarene klare til innsats mens McCartney spilte inn sin vokal (jamtfør at McCartneys stemme høres samtidig som den avsluttende strofen spilles).

McCartney la på en ny vokal på spor 4 hvor også Ringo Starr la på maracas, mens Harrison og Lennon la på sine korstemmer. Dette gjorde de i harmoni, Harrison på de høyeste tonene og Lennon på de laveste.

## Musikere og instrumenter
*Paul McCartney: bassgitar, sologitar, vokal
*John Lennon: elektrisk piano, kor
*George Harrison: sologitar, kor
*Ringo Starr: trommer, maracas

## Annet
26. mai 1965 var gruppen i  BBC Piccadilly Studios for å spille inn BBC programmet *The Beatles Invite You to Take a Ticket to Ride* som ble kringkastet 7. juni 1965. «The Night Before» var en av sangene de gjorde opptak av.

I en sekvens fra filmen Help! befinner The Beatles på Salisbury Plain og spiller deler av «The Night Before» (og «I Need You»). Sekvensen ble innspilt 3. – 5. mai 1965

The Beatles spilte ikke «The Night Before» i konsert sammenheng, men McCartney debuterte med den som konsertnummer da han spilte på Yankee Stadium i New York City den 15. juli 2011.

## Referanser


## Eksterne lenker
* Sangteksten (presentert på The Beatles' offisielle webside)
Afonso Augusto Moreira Pena

**Afonso Augusto Moreira Pena** (født 30. november 1847 i Santa Bárbara i Brasil, død 14. juni 1909 i Rio de Janeiro i Brasil) var en brasiliansk politiker.

Han var president i Brasil mellom den 15. november 1906 og den 14. juni 1909, datoen for hans bortgang. Før hans politiske karriere var han advokat og jurist.

Afonso Pena internasjonale lufthavn, flyplassen i Curitiba, bærer hans navn.
Neurogen smerte

**Neurogen smerte** eller **neuralgi** er smerte forårsaket av skade eller dysfunksjon i nervesystemet. Smertene kan ha en diagnostiserbar årsak i beknip, bruddskade el. lignende, men kan også melde seg causa ignota (uten (kjent) årsak). 

Ved amputasjoner kan smerter melde seg i det amputerte lem (fantomsmerter).

Behandling er enten kurativ, ved å fjerne/justere årsaken, eller palliativ med smertedempende medikasjon.

Kan være overgående(reversibel).
Liste over utøvere i Giro d’Italia 2012

**Liste over utøvere i [[Giro d'Italia 2012]]**

## Noter



## Referanser


## Eksterne lenker
*Startlist for Giro d'Italia 2012, procyclingstats